jkorsvik/nowiki_second_scrape_merged huggingface dataset:
Skjøteledning

En skjøtekabel eller skjøteledning er en lang av fleksibel elektrisk strømkabel med stikkontakt (hun) i den ene enden og støpsel (han) i den andre enden. De brukes når en stikkontakt er for langt borte fra det elektriske utstyret som skal brukes. Skjøteledninger kan typisk fås med kabellengder mellom 2 og 30 meter.


== Farer ==
Feil bruk av skjøteledning har ført til mange husbranner.


=== Varmgang ved kveiling ===
Kveiling av lange skjøteledninger kombinert med høy strømbelastning kan føre til en spoleeffekt og overopphetning av kabelen, hvilket kan smelte isolasjonen. Dette kan skje fort ved bruk av utstyr med høy effekt, og kabelen kan bli så myk at det er fare for elektrisk støt eller brannskader ved berøring. Årsaken til varmgangen er ohmsk tap i kabelen, og siden en kveil består av ledere som ligger tett sammen vil ikke varmen slippe bort. Av denne årsaken bør kabeltromler rulles helt ut før de brukes. Eksempelvis kan en vilkårlig kabeltrommel tåle et strømforbruk på 16 A i utrullet tilstand og 5 A i innrullet tilstand. Et annet eksempel kan være en trommel med maks effektforbruk 2000 W utrullet og maks 1000 W sammenrullet.
Noen nyere skjøteledninger har termisk sikring som skal kutte strømmen ved varmgang.


=== Godkjent effekt ===
Selv om en skjøteledning rulles ut kan for høy belastning i forhold til kabelens tverrsnitt føre til at ledningen smelter. Brukere må derfor sikre seg om at skjøteledningen er godkjent for den effekten som skal trekkes. Man må derfor sjekke spesifikasjonene til skjøteledningen før man bruker den til effektkrevende aktiviteter som kjøring av vaskemaskin eller lading av elbil.


=== Skader på ledning ===
Grunnet naturlige tendensen til at skjøteledninger blir utsatt for tung bruk kan strømførende metalldeler bli eksponerte og utgjøre en berøringsfare for elektrisk støt. Dette kan for eksempel skjer dersom deler på skjøteledningen faller i bakken, blir tråkket på, klemstret i dører eller overkjørt.


== Signalkabler ==

Det finnes også skjøteledninger for signalkabler, eksempelvis for USB-kabler.


== Se også ==
Grenuttak


== Referanser ==
Automatisk vanning

Automatisk vanning omfatter systemer for selvgående vanning av hage og landbruk, eksempelvis plen- og dryppvanning. De fleste systemer har en måte for å kontrollere vanningsfrekvens, starttid og varighet av vanningen. Noen systemer har også egne oppsett for forskjellige planter, regnsensor, jordfuktighetssensor, værdata og fjernstyringsprogram. Det brukes elektriske, elektromekaniske (solenoid) og hydrauliske aktuatorer for ventilstyring.


== Se også ==
Smarthus


== Referanser ==


== Eksterne lenker ==
NRKbeta - Slik lager du automatisk vanningsanlegg til balkong og terrasse
Yasmeen Al-Dabbagh

Yasmeen Al-Dabbagh (født 22. september 1997 i London) er en saudiarabisk friidrettsutøver som konkurrerer i sprintløp. Hun deltok på 100 meter under Sommer-OL 2020. 
Hun har studert samfunnsøkonomi ved Columbia University i New York, der hun ble uteksaminert i 2019. Hun har tidligere gått på Jeddah Knowledge School, der hun drev med flere slags idrettsgrener, som basketball, svømming, volleyball, turn og friidrett.


== Idrettskarriere ==
Al-Dabbagh vant 100 meter under det saudiarabiske OL-uttaket i juni, med 13,24 sekunder, som var ny nasjonal rekord. Hun deltok i Arabisk mesterskap i friidrett 2021, men ble der slått ut i forsøksheatet på 100 meter.Hun representerte Saudi-Arabia under Sommer-OL 2020, der hun deltok på 100 meter. Hun løp på 13,34 i den innledende runden, og kom sist i sitt heat, og gikk dermed ikke videre til forsøksheatet. Under åpningsseremonien var hun flaggbærer, sammen med Hussein Alireza.


== Referanser ==


== Eksterne lenker ==
(en) Yasmeen Al-Dabbagh – Olympedia 
(en) Yasmeen Al-Dabbagh – World Athletics 
(en) Profil under Sommer-OL 2020 Arkivert 25. juli 2021 hos Wayback Machine.
(en) Profil hos Columbia University
Vestby prestegjeld

Vestby prestegjeld var et prestegjeld tilhørende Follo prosti i Borg bispedømme i Den norske kirke. Det omfattet Vestby kommune i Akershus fylke, og hovedkirken var Vestby kirke.


== Historikk ==
Vestbjár sókn (norrønt) har sin opprinnelse fra kristningen av landet. Den eldste kjente kirken på stedet, Vestbýjar Maria kirkja, ble oppført okmring år 1200. Det var en romansk langkirke i stein som lå like vest for den nåværende kirken. Mariakirken hadde rektangulært skip og rett avsluttet kor med vegger som var hvitkalket utvendig og innvendig, samt et tømret våpenhus. Kirken ble revet i 1885 og ny kirke oppført.Middelalderkirken er omtalt i Biskop Eysteins jordebok fra 1397 som Vestbjár kirkja.


=== Prestegjeldet ===
Vestby prestegjeld antas å gå tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. I middelalderen omtales tre kirker i prestegjeldet:
Vestby
Såner
GarderSenest rundt reformasjonen ble Vestby hovedkirke, med Såner og Garder tillagt som annekskirker. Prestegjeldet er oppført i Skattematrikkelen 1647 som Wesbye præstegield i Folloug fougderie.


=== Nyere tid ===
Vestby prestegjeld dannet grunnlaget for Vestby formannskapsdistrikt opprettet i 1837.
Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.Vestby prestegjeld og dets sogn er nå en del av Vestby kirkelige fellesråd underlagt Søndre Follo prosti.


== Kirkesogn ==
Prestegjeldet hadde ved sin avvikling følgende sogn:

Vestby
Såner
Garder
Hvitsten


== Referanser ==
Ås prestegjeld (Borg)

Ås prestegjeld var et prestegjeld tilhørende Follo prosti i Borg bispedømme i Den norske kirke. Det omfattet Ås kommune i Akershus fylke, og hovedkirken var Ås kirke.


== Historikk ==
Áss sókn (norrønt) har sin opprinnelse fra kristningen av landet. Ås middelalderkirke, Áss Maria kirkja, viet til jomfru Maria, var i sin tid Follos største steinkirke. Den lå på den nordøstre delen av kirkegården og hadde opprinnelig stort, rektangulært skip og smalere kor med apsis. Koret ble etterhvert utvidet og gjort rett avsluttet, og kirken fikk et murt vesttårn. Denne kirken ble revet i 1866, da dagens kirke ble bygget..
Middelalderkirken er omtalt i Biskop Eysteins jordebok fra 1397 som Áss kirkja.


=== Prestegjeldet ===
Ås prestegjeld antas å gå tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. I middelalderen omtales tre kirker i Ås prestegjeld:
Ås
Kroer
NordbySenest rundt reformasjonen ble Ås hovedkirke, med Kroer og Nordby tillagt som annekskirker. Prestegjeldet er oppført i Skattematrikkelen 1647 som Aasz hovedsougen i Folloug fougderie.


=== Nyere tid ===
Drøbak prestegjeld ble utskilt fra Ås prestegjeld ved kgl. res. 08.09.1823, og omfattet byen og landsognet (Frogn).Ås prestegjeld dannet grunnlaget for Ås formannskapsdistrikt opprettet i 1837.
Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.Ås prestegjeld og dets sogn er nå en del av Ås kirkelige fellesråd underlagt Søndre Follo prosti.


== Kirkesogn ==
Prestegjeldet hadde ved sin avvikling følgende sogn:

Ås
Kroer
Nordby


== Referanser ==
Kråkstad prestegjeld

Kråkstad prestegjeld var et prestegjeld tilhørende Follo prosti i Borg bispedømme i Den norske kirke. Det lå i tidligere Ski kommune i Akershus fylke, og hovedkirken var Kråkstad kirke.


== Historikk ==
Krákustaðir sókn (norrønt) har sin opprinnelse fra kristningen av landet. Kråkstad kirke, Krákastaða Petri & Pauli kirkja, er en steinkirke fra midten av 1100-tallet og feiret sammen med Ski kirke 850-årsjubileum i september 2010.Middelalderkirken er omtalt i Biskop Eysteins jordebok fra 1397 som Krákastaða kirkja.


=== Prestegjeldet ===
Kråkstad prestegjeld antas å gå tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. I middelalderen omtales tre kirker i Kråkstad prestegjeld:
Kråkstad
Ski
SanderSenest rundt reformasjonen ble Kråkstad hovedkirke, med Ski tillagt som annekskirke, mens Sander antas nedlagt før reformasjone. Prestegjeldet er oppført i Skattematrikkelen 1647 som Krogstad præstegield i Folloug fougderie.


=== Nyere tid ===
Kråkstad prestegjeld dannet grunnlaget for Kråkstad formannskapsdistrikt opprettet i 1837.
På bakgrunn av sterk befolkningsøkning i Ski kommune utover på 1970-tallet, ble det besluttet å dele Kråkstad prestegjeld i to, ved opprettelsen av Langhus prestegjeld. Ved kgl.res. 20.03.1981 ble Langhus prestegjeld utskilt, med virkning fra 01.07.1981.Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.Kråkstad prestegjeld og dets sogn er nå en del av Nordre Follo kirkelige fellesråd underlagt Nordre Follo prosti.


== Kirkesogn ==
Prestegjeldet hadde ved sin avvikling følgende sogn:

Kråkstad
Ski


== Referanser ==
Rikenette Steenkamp

Rikenette Steenkamp (født 16. oktober 1992) er en sørafrikansk friidrettsutøver som konkurrerer i hekkeløp. 
Hun vant 100 meter hekk under Afrikamesterskapet i friidrett 2014, og fikk sølv i samme øvelse under Afrikamesterskapet i friidrett 2018


== Referanser ==


== Eksterne lenker ==
(en) Rikenette Steenkamp – World Athletics
Trådløs strømbryter

En trådløs strømbryter er en bryter som trådløst kan slå av og på elektrisk utstyr i motsetning til å fungere direkte på strømkursen. Bryteren kan dermed flyttes til et annet sted, og batteridrevne eller energihøstende varianter kan være helt uten kabling. Trådløse strømbrytere kan for eksempel brukes til styring av elektrisk belysning, hvitevarer og brunevarer. 


== Bruksområder ==
Trådløse brytere kan være nyttige ved store endringer på romløsninger som ellers ville krevd omfattende endringer på det elektriske anlegget. Trådløse brytere kan spare mye arbeid når man skal legge opp strømnett i ekstisterende vegger med lafteverk, murverk, gips, betong eller fliser, hvilket ellers ville krevd omfattende boring og elektrikerarbeid.
Trådløse brytere kan også gjøre det mulig å ha langt flere lys på samme bryter.


== Protokoller ==
Den trådløse kommunikasjonen kan for eksempel fungere via lys- eller radiokommunikasjon. Eksempler på teknologier er Z-Wave, ZigBee, WiFi, Bluetooth og LiFi.


== Hjemmesentraler ==
Dersom man ønsker å sette opp hjemmeautomasjon er det nødvendig at enhetene benytter samme kommunikasjonsprotokoll. Et eksempel er dersom man ønsker å styre en lyspære med en smarttelefon. Dersom lyspæren og smarttelefonen ikke benytter samme protokoll vil det være nødvendig å ha en eller flere hjemmesentraler for å få enhetene til å snakke sammen.
For å unngå ekstra hjemmesentraler må utstyret ha samme protokoll slik at det kan kommunisere direkte.


== Batterifrie brytere ==
Alle fjernstyrte lysbrytere trenger en strømkilde. I tillegg til brytere som går på batteri finnes det også trådløse brytere som kommuniserer trådløst, men som er koblet til strøm der hvor de står slik at man slipper å bytte batterier.
Noen trådløse brytere benytter seg istedet av energihøsting når man trykker på bryteren, hvilket genererer nok strøm mekanisk til å drive en innebygd sender som sender radiosignal til mottakeren.


== Se også ==
Fjernstrømbryter
Hjemmesentral
Lysstyring
Power over Ethernet


== Referanser ==
Idrettslaget Odin

Idrettslaget Odin fra Stavanger, opprinnelig Hetland Idrettsforening, som i 1948 gikk sammen med Sportsklubben Trygg, ble stiftet 3. januar 1919 av Arthur Svendsen, Erling Haugland, Erling Vik, Sverre Oftedal, Kristen Melang og Petter Berge. Stifterne av Trygg var Rolf Thorstensen, Hans Hansen og Åmund Amundsen. Hetland IF ble opptatt i Norges Fotballforbund i 1927. 


== Referanser ==
Failuna Abdi Matanga

Failuna Abdi Matanga (født 28. oktober 1992) er en tanzaniansk langdistanseløper. Hun deltok på 10 000 meter kvinner ved VM i friidrett 2017. I 2019, konkurrerte hun i seniorklassen for kvinner under VM i terrengløp 2019 holdt i Aarhus, Danmark. Hun fullførte på 16. plass.I juni 2021 kvalifiserte hun seg for Tanzania til Sommer-OL 2020. Hun kom på 24. plass på maraton under lekene.


== Referanser ==


== Eksterne lenker ==
(en) Failuna Abdi Matanga – Olympedia 
(en) Failuna Abdi Matanga – World Athletics
Pål Julius Skogholt

Pål Julius Skogholt (født 1. november 1971 i Lofoten) er en norsk politiker (SV). Han har siden 2015 vært kommunerepresentant og 2019 formannskapsmedlem i Tromsø kommune. Han er gruppeleder for Tromsø SV. 
Skogholt har studert ved Norges arktiske universitet hvor han har en master i Marine Management, han har også studert noe Journalistikk, Russisk, Rettsvitenskap og mer. Han har tidligere vært medlem av representantskapet Norges Bank, og prosjektleder ved Norges arktiske universitet.


== Politisk karriere ==
Skogholt er tidligere fylkesråd for utdanning i Troms fra 2006-2009. Han ble i 2009 utnevnt til statssekretær for Trond Giske i Nærings- og handelsdepartementet.


== Referanser ==


== Kilder ==
https://www.regjeringen.no/no/dokumentarkiv/stoltenberg-ii/smk/Nyheter-og-pressemeldinger/pressemeldinger/2009/nye-statssekretarer/id586761/
https://www.itromso.no/meninger/2019/08/27/Ei-skikkeleg-troms%C3%B8oppleving-19789185.ece
https://www.nordlys.no/nyheter/et-omen-fra-stamsund/o/1-79-4691514
https://www.nrk.no/tromsogfinnmark/kritisk-til-ny-fylkesrad-i-troms-1.6872268
https://www.nrk.no/tromsogfinnmark/skogholt-ny-statssekretaer-1.6875228
https://www.nordlys.no/nyheter/skogholt-blir-statssekretar/s/1-79-4716093


== Eksterne lenker ==
(no) Pål Julius Skogholt hos Stortinget 
(no) Pål Julius Skogholt hos Norsk senter for forskningsdata
Nyborg rådhus

Nyborg rådhus er et rådhus i Nyborg på Fyn i Danmark. De eldste delene av bygningen stammer fra 1586, mens store deler ble gjenoppbygget i 1803 etter en omfattende brann i 1797.


== Historie ==
Rådhuset i Nyborg ble oppført i 1586 på den østlige del av byens torv.Det ble gjenoppbygget i 1803. I 1862 ble det utført en større ombygning, som arkitekt Vilhelm Tvede sto for. Da ble det føyet til en ekstra etasje. I 1899 ble det foretatt enda en ombygning ved August Colding. Heretter kom det til å fremstå i historisme med elementer fra både gotikk og renessanse.Rådhuset ble utvidet i 1931–36 og i 1970-årene. Bygningen har et areal på 1239 m² og er oppført i rød mursten på et fundament av kvadersten. Den er fredet.


== Referanser ==
Sigrid Bjørnhaug Hammer

Sigrid Bjørnhaug Hammer (født 2001 i Tromsø) er en norsk politiker (SV). Hun ble i 2019 valgt inn i kommunestyret i Tromsø kommune for Sosialistisk Venstreparti , og sitter i miljø-, klima- og samferdselsutvalget kommunen. Hun er i dag fylkesleder i Troms og Finnmark Sosialistisk Ungdom.
Ved stortingsvalget 2021 er Sigrid Bjørnhaug Hammer SV sin fjerde kandidat i Troms valgdistriktI forbindelse med OD-dagen 2016 var Hammer ordfører for en dag, for daværende ordfører Kristin Røymo.


== Utdanning ==
Hun gikk på Norges Toppidrettsgymnas i Tromsø, og studerer i dag Samfunnsplanlegging og kulturforståelse ved Norges arktiske universitet. 


== Referanser ==
Tagesschau (andre betydninger)

Tagesschau kan vise til:

Tagesschau, et nyhetsprogram i Tyskland
SRF Tagesschau, et nyhetsprogram i Sveits
Tagesschau (Italia), et nyhetsprogram for tyskspråklige i Syd-Tirol
Gabriel Geay

Gabriel Gerald Geay (født 10. september 1996) er en tanzaniansk langdistanseløper. Geay har konkurrert på profesjoelt nivå på distanser fra 5 km til halvmaraton.Geay har vunnet 7 viktige landeveisløp som innbefatter Peachtree Road Race (2016) og Bolder Boulder 10 km (2017). Fram til juli 2018 hadde Geay vunnet over US$ 33 000 i prispengerI 2017 deltok han i seniorklassen i VM i terrengløp 2017 avholdt i Kampala, Uganda. Han kom på 22. plass.In 2019 deltok han i seniorklassen i VM i terrengløp 2019 avholdt i Aarhus, Danmark. Han kom på 88, plass.I 2021 kam han på 6. plass på ny tanzaniansk nasjonal rekord på 2.04.55 ved Milano Maraton i Italia. Dette resultatet gjorde at han kvalifiserte seg til Sommer-OL 2020 på  maraton for menn.


== Referanser ==


== Eksterne lenker ==
(en) Gabriel Geay – Olympedia 
(en) Gabriel Geay – World Athletics 
(en) Gabriel Geay – World Athletics 
(en) Gabriel Geay – ARRS
Ford Expedition

Ford Expedition er et stort terrengkjøretøy i høyere middelklasse segmentet solgt fra 1997 til i dag. Modellen til den amerikanske produsenten  Ford produseres og selges kun i Nord-Amerika. 


== Første generasjon (1997–2002) ==
Den første generasjonen ble solgt fra 1997 til 2002. Denne generasjonen var tilgjengelig med en 4,6 liters V8 eller 5,4 liters V8-motor. Ford Expedition var tilgjengelig med firehjulsdrift og bakhjulsdrift. Denne modellen ble også solgt i topp klassesegment som Lincoln Navigator.


== Andre generasjon (2003–2006) ==
Andre generasjon ble solgt fra 2003 til 2006. Denne generasjonen var tilgjengelig med en 4,6 liters V8 eller 5,4 liters V8-motor. Ford Expedition var tilgjengelig med firehjulsdrift og bakhjulsdrift. Denne modellen ble også solgt i topp klassesegment som Lincoln Navigator.


== Tredje generasjon (2007–nå) ==

Tredje generasjon selges fra 2007. Denne generasjonen er tilgjengelig med en 5,4 liters V8-motor. Ford Expedition er tilgjengelig med firehjulsdrift og bakhjulsdrift. Den produseres også med en lang akselavstand og selges som Ford Expedition EL som etterfølger til Ford Excursion. Denne modellen selges også som Lincoln Navigator.


== Eksterne lenker ==
(en) Ford Expedition – kategori av bilder, video eller lyd på Commons 
(en) Offisielt nettsted 
(en) Ford Expedition – kategori av bilder, video eller lyd på Commons
Ford Excursion

Ford Excursion er et stort terrengkjøretøy i segmentet SUV som ble solgt i Nord-Amerika fra 1999 til 2006. Ford Excursion ble etterfulgt av Ford Expedition med en lang akselavstand.


== Motor ==
Ford-ekspedisjonen var tilgjengelig med følgende motorer i bakhjulsdrift og firehjulsdrift:

5,4 liters V8 bensinmotor
6,8 liters V10 bensinmotor
6,0 liters V8 dieselmotor
7,3 liters V8 dieselmotor


== Salgstall for Ford Excursion ==
1999: 18.315
2000: 50.768
2001: 34.710
2002: 29.042
2003: 26.259
2004: 20.010
2005: 16.283


== Eksterne lenker ==
Offisielt nettsted 
(en) Ford Excursion – kategori av bilder, video eller lyd på Commons
Asimenye Simwaka

Asimenye Simwaka (født 8. august 1997) er en malawisk friidrettsutøver som konkurrerer i sprintløp, og som deltok i Sommer-OL 2020.
Hun har også spilt fotball, og har spilt for Malawis landslag i fotball.


== Personlig liv ==
Hun er utdannet innen forretningsledelse ved University of Malawi.


== Idrettskarriere ==
Simwaka har ingen registrerte løp i friidrett før 2021. Den 19. og 20. juni 2021 satte hun nasjonale rekorder på 400 meter og 200 meter, med hhv 52,57 sekunder og 23,51 sekunder.Hun representerte Malawi under Sommer-OL 2020 i Tokyo, som ble arrangert i 2021, der hun deltok på 100 meter. Hun løp på 11,76 i den innledende runden, som var ny nasjonal rekord, og gikk videre til forsøksheatet. I forsøksheatet forbedret hun den nasjonale rekorden til 11,68, men kom sist i sitt heat, og gikk ikke videre til semifinalene.


== Referanser ==


== Eksterne lenker ==
(en) Asimenye Simwaka – Olympedia 
(en) Asimenye Simwaka – World Athletics
Jack Whitehall

Jack Peter Benedict Whitehall (født 7. juli 1988 i Westminster, London) er en engelsk komiker og skuespiller. Han er mest kjent for sine standup-shows og roller i tv-seriene Fresh Meat og Bad Education, samt filmen Jungle Cruise.
Han er sønn av Hilary Amanda Jane Whitehall og Michael John Whitehall. 


== Referanser ==


== Eksterne lenker ==
(en) Jack Whitehall på Internet Movie Database 
(fr) Jack Whitehall på Allociné 
(en) Jack Whitehall hos The Movie Database 
(en) Jack Whitehall hos Behind The Voice Actors
Hsieh Hsi-en

Hsieh Hsi-en, tidligere kjent som Hsieh Ching-Ju (født 29. september 1994) er en taiwansk friidrettsutøver som konkurrerer i sprintløp, hekkeløp og lengdehopp, og som deltok i Sommer-OL 2020.
Hun har tidligere konkurrert i mangekamp, og fikk bronse i sjukamp under det taiwanske mesterskapet i friidrett i 2018.


== Personlig liv ==
Hun er student, og begynte med friidrett da hun gikk på middle school, 15 år gammel.


== Idrettskarriere ==
Hsieh kom på tredjeplass på 100 meter hekk under det taiwanske mesterskapet i friidrett i 2010. Hun deltok i Juniorasiamesterskapet i friidrett 2012, og fikk der sølv på 100 meter hekk. Under Junior-VM i friidrett 2012 deltok hun på 100 meter hekk, men ble der slått ut i forsøksheatet. Hun fikk bronse på 100 meter hekk under det taiwanske mesterskapet i 2012. Hun deltok i Sommeruniversiaden 2013, og fikk der tiende beste resultat i kvalifiseringen i lengdehopp (5,83 meter), men nådde ikke finalerunden. På 100 meter hekk løp hun på 13,85 sekunder i sitt forsøksheat, og gikk ikke videre til semifinalene. Under Taipei National Games 2013 fikk hun bronse på 100 meter hekkUnder det åpne taiwanske mesterskapet i friidrett 2014 fikk hun sølv på 100 meter hekk. Hun ble slått ut i forsøksheatet på 100 meter under Asiamesterskapet i friidrett 2015, og hun vant 100 meter hekk under National Games 2015. Under Asiamesterskapet i friidrett 2017 ble hun igjen slått ut i forsøksheatet på 100 meter hekk. I 2018 kom hun på åttendeplass på 100 meter hekk under Asialekene, og hun fikk bronse i sjukamp under det taiwanske mesterskapet i friidrett. Hun deltok på 100 meter hekk under Asiamesterskapet i friidrett 2019, og kom der på sjetteplass. Hun fikk to bronsemedaljer under det åpne taiwanske mesterskapet i friidrett i 2019; hun kom på tredjeplass på 100 meter hekk og fikk bronse på 4 x 100 meter stafett. Hun deltok i Sommeruniversiaden 2019, men ble der slått ut i forsøksheatet på 100 meter hekk. Under National Games vant hun lengdehopp, og hun fikk sølv på 100 meter hekk og i tresteg. Hun fikk også gull på 4 x 100 meter stafett. I 2020 fikk hun gull på 4 x 100 meter stafett, sølv i lengdehopp og bronse på 100 meter hekk under det taiwanske mesterskapet i friidrett.Hun representerte Kinesisk Taipei under Sommer-OL 2020 i Tokyo, som ble arrangert i 2021, der hun deltok på 100 meter. Hun løp på 12,49 i den innledende runden, som var ny personlig rekord, men gikk ikke videre til forsøksheatet.


== Referanser ==


== Eksterne lenker ==
(en) Hsieh Hsi-en – Olympedia 
(en) Hsieh Hsi-en – World Athletics
Eulalio Muñoz

Eulalio Muñoz (født 16. juli 1995 i Gualjaina) er en argentinsk langdistanseløper. Han kvalifiserte seg til å representere Argentina under Sommer-OL 2020 i Tokyo 2021, der han deltok under maraton menn og kom på 31. plass.


== Referanser ==


== Eksterne lenker ==
(en) Eulalio Muñoz – Olympedia
Paul Ritter

Simon Paul Adams (født 20. desember 1966, død 5. april 2021), med scenenavnet Paul Ritter, var en britisk skuespiller. Han er kjent fra filmroller i blant annet Son of Rambow (2007), Quantum of Solace (2008), Harry Potter and the Half-Blood Prince (2009) og The Eagle (2011), og fra TV-roller i dramaserier som Friday Night Dinner (2011–2020), Vera, The Hollow Crown, The Last Kingdom, Chernobyl, Belgravia og Resistance.


== Referanser ==


== Eksterne lenker ==
(en) Paul Ritter på Internet Movie Database 
(fr) Paul Ritter på Allociné 
(en) Paul Ritter hos The Movie Database 
(en) Paul Ritter hos Internet Broadway Database
Alice Eklund

Alice Jenny Eklund (født Uddgren, 21. juli 1896 i Stockholm i Sverige, død 6. oktober 1983 i Bromma i Sverige) var en svensk skuespiller, regissør og teatersjef.


== Filmografi (i utvalg) ==
1936 – Flickorna på Uppåkra
1963 – Fånga en fallande stjärna
1966 – Patrasket
1966 – Mästerdetektiven Blomkvist på nya äventyr
1973 – Barnen i Höjden


== Referanser ==


== Eksterne lenker ==
(en) Alice Eklund på Internet Movie Database 
(sv) Alice Eklund i Svensk Filmdatabas